
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αίτηση για λήψη ασφαλιστικών μέτρων, των σωματεί¬ 
ων: α) ΣΥΝΔΕΣΜΟΣ ΤΩΝ ΕΝ ΕΛΛΑΔΙ ΤΟΥΡΙΣΤΙΚΩΝ 
ΚΑΙ ΤΑΞΙΔΙΩΤΙΚΩΝ ΓΡΑΦΕΙΩΝ, (παρακάτω και 
«ΣΕΤΤΓ»), β) ΠΑΝΕΛΛΗΝΙΑ ΕΝΩΣΗ ΤΑΞΙΔΙΩΤΙΚΩΝ 
ΓΡΑΦΕΙΩΝ ΑΕΡΟΜΕΤΑΦΟΡΩΝ (παρακάτω και 
«ΠΕΤΑΓΑ») καιγ) ΕΝΩΣΗ ΤΟΥΡΙΣΤΙΚΩΝ ΓΡΑΦΕΙΩΝ 
ΜΑΚΕΔΟΝΙΑΣ - ΘΡΑΚΗΣ (παρακάτω και«ΕΤΓΜΘ») 
κατά των εταιριών ΟΛΥΜΠΙΑΚΗ ΑΕΡΟΠΟΡΙΑ Α.Ε. 
(παρακάτω και «Ολυμπιακή»), ΑΕΡΟΠΟΡΙΑ ΑΙΓΑΙ¬ 
ΟΥ Α.Ε. (παρακάτω και «Αθρεαπ») και ΑΧΟΝ ΑΕΡΟ¬ 
ΠΟΡΙΚΗ Α.Ε., (παρακάτω και «Αχοη»), σύμφωνα με 
το άρθρο 9 παρ.4 του Ν. 703/77, όπως ισχύει, τις 
οποίες καταγγέλλουν για παράβαση των άρθρων 
Ιπαρί και 2, του ανωτέρω νόμου. 1 

Αίτηση για λήψη ασφαλιστικών μέτρων, των επιχειρή¬ 
σεων: 1)Της ομόρρυθμης εταιρίας με την επωνυ¬ 
μία: «Αφοί Γ. Ζαζόπουλοι Ο.Ε.», 2) Του Σταύρου Βα- 
λαβάνη, 3) Του Ιωάννη Μάνθου, 4) Του Γεωργίου 
Αντωνάτου, 5) Του Λουκά Πανταζή, 6) Του Νικολά¬ 
ου Παναγιωτίδη, 7) Του Ιωάννη Κασίδα, 8) Της 
ομόρρυθμης εταιρίας με την επωνυμία: «Αφοί Μ. 
Πιστοφίδη Ο.Ε.», 9) Της Βαρβάρας Ζαχαρακούλη, 

10) Του Αναστασίου. Χριστοφορίδη, 11) του Ν. Θε- 
οφανόπουλου, 12) Της Φωτεινής Αγγελοπούλου 
και 13) Της ομόρρυθμης εταιρίας με την επωνυμία: 
«Αγγελ. Α. ΓΙΑΝΝΑΚΟΠΟΥΛΟΥ & ΣΙΑ Ο.Ε.» κατά 
της ανώνυμης εταιρίας με την επωνυμία «ΑΘΑ¬ 
ΝΑΣΙΟΥ Α.Ε.», σύμφωνα με το άρθρο 9 παρ. 4 του 
Ν. 703/77, όπως ισχύει, την οποία καταγγέλλουν 
για παράβαση του άρθρου 2 του ανωτέρω νόμου . 2 

Γνωμοδότησης της Επιτροπής Ανταγωνισμού επί του 
από 14.2.2002 ερωτήματος της Γραμματείας της 
Επιτροπής Ανταγωνισμού ως προς το αν οι συγκε¬ 
ντρώσεις επιχειρήσεων που λαμβάνουν χώρα στο 
πλαίσιο του Ν. 2000/91, όπως ισχύει, εξαιρούνται 
των διατάξεων περί προληπτικού ελέγχου συγκε¬ 
ντρώσεων του Ν. 703/77. 3 


ΑΠΟΦΑΣΕΙ Σ 

Απόφαση (1) 215/111/2002 (1) 

Αίτηση για λήψη ασφαλιστικών μέτρων, των σωματείων: α) 
ΣΥΝΔΕΣΜΟΣ ΤΩΝ ΕΝ ΕΛΛΑΔΙ ΤΟΥΡΙΣΤΙΚΩΝ ΚΑΙ ΤΑΞΙ¬ 
ΔΙΩΤΙΚΩΝ ΓΡΑΦΕΙΩΝ, (παρακάτω και «ΣΕΤΤΓ»), β) ΠΑ¬ 
ΝΕΛΛΗΝΙΑ ΕΝΩΣΗ ΤΑΞΙΔΙΩΤΙΚΩΝ ΓΡΑΦΕΙΩΝ ΑΕΡΟ¬ 
ΜΕΤΑΦΟΡΩΝ (παρακάτω και «ΠΕΤΑΓΑ») καιγ) ΕΝΩΣΗ 
ΤΟΥΡΙΣΤΙΚΩΝ ΓΡΑΦΕΙΩΝ ΜΑΚΕΔΟΝΙΑΣ - ΘΡΑΚΗΣ ( 
παρακάτω και«ΕΤΓΜΟ») κατά των εταιριών ΟΛΥΜΠΙΑ¬ 
ΚΗ ΑΕΡΟΠΟΡΙΑ Α.Ε. (παρακάτω και «Ολυμπιακή»), ΑΕ¬ 
ΡΟΠΟΡΙΑ ΑΙΓΑΙΟΥ Α.Ε. (παρακάτω και «Αερεαπ») και 
ΑΧΟΝ ΑΕΡΟΠΟΡΙΚΗ Α.Ε., (παρακάτω και «Αχοη»), 
σύμφωνα με το άρθρο 9 παρ.4 του Ν. 703/77, όπως 
ισχύει, τις οποίες καταγγέλλουν για παράβαση των άρ¬ 
θρων 1 παρ. 1 και 2, του ανωτέρω νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας 
Εμπορίου του Υπουργείου Ανάπτυξηςτην 9η Μάίου 2002, 
ημέρα Πέμπτη και ώρα 10.30 π.μ., με την εξής σύνθεση: 
Πρόεδρος: Δημήτρης Τζουγανάτος 
Μέλη: Ηλίας Βλάσσης, 

Νικόλαος Καραμητσάνης, κωλυόμενου του τακτικού 
Θεόδωρου Δεληγιαννάκη, 

Λεωνίδας Νικολούζος, 

Ιωάννης Κατσουλάκος, 

Χαρίσιος Ταγαράς και 
Νικόλαος Βέπας. 

Γραμματέας: Σωτηρία Πανιέρα, κωλυομένης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά ή/και αναπληρωματικά μέλη, καίτοι 
προσκληθέντα, δεν προσήλθαν λόγω δικαιολογημένου 
κωλύματος. 

θέμα της Συνεδριάσεως ήταν η από 1.2.2002 αίτηση για 
λήψη ασφαλιστικών μέτρων, των σωματείων: α) ΣΥΝ¬ 
ΔΕΣΜΟΣ ΤΩΝ ΕΝ ΕΛΛΑΔΙ ΤΟΥΡΙΣΤΙΚΩΝ ΚΑΙ ΤΑΞΙΔΙΩΤΙ¬ 
ΚΩΝ ΓΡΑΦΕΙΩΝ, (παρακάτω και «ΣΕΤΤΓ»), β) ΠΑΝΕΛΛΗ¬ 
ΝΙΑ ΕΝΩΣΗ ΤΑΞΙΔΙΩΤΙΚΩΝ ΓΡΑΦΕΙΩΝ ΑΕΡΟΜΕΤΑΦΟ¬ 
ΡΩΝ (παρακάτω και «ΠΕΤΑΓΑ») και γ) ΕΝΩΣΗ 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικατα- 
στάθηκαν με ενδεικτικά ποσά και αριθμούς ή με γενικές περιγραφές (εντός [ ]). 

ΤΟΥΡΙΣΤΙΚΩΝ ΓΡΑΦΕΙΩΝ ΜΑΚΕΔΟΝΙΑΣ - ΘΡΑΚΗΣ (πα¬ 
ρακάτω και «ΕΤΓΜΘ») κατά των εταιριών ΟΛΥΜΠΙΑΚΗ 
ΑΕΡΟΠΟΡΙΑ Α.Ε. (παρακάτω και «Ολυμπιακή»), ΑΕΡΟ¬ 
ΠΟΡΙΑ ΑΙΓΑΙΟΥ Α.Ε. (παρακάτω και«Αθρθ3η») και ΑΧΟΝ 
ΑΕΡΟΠΟΡΙΚΗ Α.Ε., (παρακάτω και «Αχοπ»), σύμφωνα με 
το άρθρο 9 παρ.4 του Ν. 703/77, όπως ισχύει, τις οποίες 
καταγγέλλουν για παράβαση των άρθρων Ιπαρί και 2, 
του ανωτέρω νόμου. 

Στη συνεδρίαση παρέστησαν: α) ο νόμιμος εκπρόσω¬ 
πος του ΣΥΝΔΕΣΜΟΥ ΤΩΝ ΕΝ ΕΛΛΑΔΙ ΤΟΥΡΙΣΤΙΚΩΝ ΚΑΙ 
ΤΑΞΙΔΙΩΤΙΚΩΝ ΓΡΑΦΕΙΩΝ, Ιωάννης Ευαγγέλου, μετάτου 
πληρεξουσίου δικηγόρου, Ευαγγέλου Παπαγεωργίου β) 
οι νόμιμοι εκπρόσωποι της ΠΑΝΕΛΛΗΝΙΑΣ ΕΝΩΣΗΣ ΤΑ¬ 
ΞΙΔΙΩΤΙΚΩΝ ΓΡΑΦΕΙΩΝ ΑΕΡΟΜΕΤΑΦΟΡΩΝ, Σπυρίδων 
Γκίνης, Ελευθέριος Θεοφανόπουλος, Αθανάσιος Μαρί¬ 
νος και Σταύρος Λαγάς, μετά του ως άνω πληρεξουσίου 
δικηγόρου, Ευαγγέλου Παπαγεωργίου καθώς και δ) η 
ΕΝΩΣΗ ΤΟΥΡΙΣΤΙΚΩΝ ΓΡΑΦΕΙΩΝ ΜΑΚΕΔΟΝΙΑΣ - ΘΡΑ¬ 
ΚΗΣ, δια του ως άνω πληρεξουσίου δικηγόρου, Ευαγγέ¬ 
λου Παπαγεωργίου, ε) η εταιρεία ΟΛΥΜΠΙΑΚΗ ΑΕΡΟΠΟ¬ 
ΡΙΑ Α.Ε., δια του πληρεξουσίου δικηγόρου, Βασιλείου 
Αναγνωστόπουλου. β) η εταιρεία ΑΕΡΟΠΟΡΙΑ ΑΙΓΑΙΟΥ 
Α.Ε., δια των πληρεξουσίων δικηγόρων, Ιωάννη και Εμμα¬ 
νουήλ Δρυλλεράκη. 

Η εταιρεία ΑΧΟΝ ΑΕΡΟΠΟΡΙΚΗ Α.Ε., δενπαρέστη στη 
συνεδρίαση, καθόσον έχει αναστείλειτη λειτουργία της, 
από το Δεκέμβριο του 2001. 

Στην αρχή της συνεδρίασης, το λόγο έλαβε η Γενική Ει- 
σηγήτρια, Σοφία Καμπερίδου, η οποία ανέπτυξε τη γρα¬ 
πτή εισήγησή της Γραμματείας και κατέληξε προτείνο- 
ντας, να απορριφθεί η αίτηση λήψης ασφαλιστικών μέ¬ 
τρων των ως άνω αιτούντων, δεδομένου ότι δεν 
πληρούνται σωρευτικά οι προϋποθέσεις λήψεως ασφαλι¬ 
στικών μέτρων που προβλέπονται στο άρθρο 9 παρ.4 του 
Ν. 703/77, όπως ισχύει. 

Στην συνέχεια, το λόγο έλαβαν οι αιτούντες και οι κα- 
θών, ανέπτυξαν τις θέσεις τους, έδωσαν διευκρινήσεις, 
απάντησαν σε ερωτήσεις που τους υπέβαλαν ο Πρόε¬ 
δρος και τα Μέλη της Επιτροπής και ζήτησαν οι μεν αι- 
τούντες την αποδοχή της αίτησής τους, οι δε καθών, την 
απόρριψη αυτής, αναφερόμενοι και στα υπομνήματα που 
θα προσκομίσουν. 

Κατόπιν, ο Πρόεδρος της Επιτροπής έδωσε προθεσμία 
μέχρι τις 20.5.2002, ημέρα Δευτέρα, στα ενδιαφερόμενο 
μέρη για να προσκομίσουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη, στην 
ως άνω αίθουσα 611 της Γ ενικής Γ ραμματείας Εμπορίου 
του Υπουργείου Ανάπτυξης, την 13η Ιουνίου 2002, ημέρα 
Πέμπτη και ώρα 11:30, και αφού έλαβε υπόψη τα στοιχεία 
του σχετικού φακέλου, την εισήγηση της Γραμματείας, 
τις απόψεις που διετύπωσαν, προφορικώς και εγγράφως 
τα ενδιαφερόμενο μέρη καθώς και τα υπομνήματα που 
προσκόμισαν, 

ΣΚΕΦΘΗΚΕ ΩΣ ΕΞΗΣ: 

Με την προαναφερθείσα αίτηση τα σωματεία ΣΕΤΓΓ, 
ΠΕΤΑΓΑ και ΕΤΓΜΘ καταλογίζουν στις καθών εταιρείες 
εναρμονισμένη πρακτική και κατάχρηση δεσπόζουσας 
θέσης (άρθρ.1 παρ.2 και άρθρ.2 ν.703/77, αντίστοιχα), 
κατά την εκ μέρους των εταιρειών λήψη αποφάσεων με 
τις οποίες, προκειμένου για τα εισιτήρια εσωτερικού, 
αφενός μεν αυξάνουν ουσιωδώς την τιμή, με την «έντε¬ 
χνη» κατάργηση των φθηνών ή οικονομικών ναύλων, αλλά 
και με την κατάργηση όλων των ναύλων «κοινωνικής ευαι¬ 
σθησίας «(νεότητας και τρίτης ηλικίας), αφετέρου μειώ¬ 
νουν την προμήθεια των ταξιδιωτικών πρακτόρων από 


9,25% σε 6,94%, καθαρό. Περαιτέρω υποστηρίζουν ότι οι 
συνέπειες των εν λόγω αποφάσεων για τα μέλη τους είναι 
καταστροφικές, σε βαθμό που, συντρεχουσών και των 
λοιπών προϋποθέσεων, επιβάλλεται η λήψη ασφαλιστι¬ 
κών μέτρων, σύμφωνα με το άρθρο 9 παρ.4του Ν. 703/77. 

Την ίδια εξ άλλου ημερομηνία οι αιτούντες υπέβαλαν και 
την επί της ουσίας καταγγελία εις βάρος των καθών, επι¬ 
καλούμενοι παραβίαση των προαναφερθεισών διατάξεων. 

Οι αιτούντες έχουν περί τα 1.650 μέλη, τα οποία δρα¬ 
στηριοποιούνται στον ευρύτερο τομέα παροχής τουρι¬ 
στικών υπηρεσιών. 

Οι καθών αεροπορικές εταιρείες, μέλη του Διεθνούς 
Συνδέσμου Αερομεταφορών (ΙΑΤΑ), κατέχουν άδεια εκ¬ 
μετάλλευσης Α’ κατηγορίας (δηλ. αεροσκάφη άνω των 20 
θέσεων) για την εκτέλεση δημοσίων αεροπορικών μετα¬ 
φορών εντός και εκτός της ελληνικής επικράτειας, με τα¬ 
κτικές ή έκτακτες πτήσεις για τη μεταφορά επιβατών, τα¬ 
χυδρομείου και φορτίου. 

Την έκδοση ασφαλιστικών μέτρων ο Ν. 703/77 εξαρτά 
από δύο προϋποθέσεις, πρώτον, να πιθανολογείται πα¬ 
ράβαση των άρθρων 1 ή 2 του Νόμου, δεύτερον, να συ¬ 
ντρέχει επείγουσα περίπτωση προς αποτροπή άμεσα επι¬ 
κείμενου κινδύνου ανεπανόρθωτης βλάβης στον αιτού- 
ντα ή στο δημόσιο συμφέρον. 

Από τα κατατεθέντα έγγραφα και την προφορική διαδι¬ 
κασία η Επιτροπή θεωρεί ότι ανέκυψαν στοιχεία βάσειτων 
οποίων θα μπορούσε ενδεχομένως να υποστηριχθεί ότι 
έχει διαπραχθεί παραβίαση των περί προστασίας του 
ανταγωνισμού ουσιαστικών διατάξεων του Νόμου 
703/77. Θεωρεί εντούτοις ότι παρέλκει η περαιτέρω εξέ¬ 
ταση των εν λόγω στοιχείων, δηλαδή ότι η παρέλκει η εξέ¬ 
ταση του ζητήματος κατά πόσο με τα στοιχεία αυτά μπο¬ 
ρεί να γίνει λόγος για «πιθανολόγηση» υπό την έννοια του 
άρθρου 9 παρ.4 του Νόμου 703/77 (διαπίστωση που θα 
αντιστοιχούσε στην πρώτη προϋπόθεση της διαταγής 
ασφαλιστικών μέτρων), τούτο δε διότι η Επιτροπή διαπι¬ 
στώνει ομοφώνως ότι δεν πληρούται η δεύτερη προϋπό¬ 
θεση, εκείνη δηλαδή της επείγουσας περίπτωσης προς 
αποτροπή άμεσα επικείμενου κινδύνου ανεπανόρθωτης 
βλάβης στον αιτούντα ή στο δημόσιο συμφέρον. 

Την εκτίμησή της ως προς τη μη συνδρομή της δεύτε¬ 
ρης αυτής προϋπόθεσης η Επιτροπή θεμελιώνει στις 
εξής διαπιστώσεις. 

Κατά πάγια, καταρχάς, νομολογία, η απαίτηση «άμεσα 
επικειμένου κινδύνου ανεπανόρθωτης βλάβης» ουδόλως 
ικανοποιείται με μόνη την οικονομική ζημία των αιτού- 
ντων, έστω και σημαντική. Απαιτώντας, μεταξύ άλλων, 
«ανεπανόρθωτη» βλάβη, ο νόμος αποσκοπεί να περιορί¬ 
σει τη λήψη των ασφαλιστικών μέτρων μόνο σε περιπτώ¬ 
σεις που άνευ αυτών υφίσταται αδυναμία συνέχισης της 
λειτουργίας της επιχείρησης. 

Τέτοια περίπτωση δεν συντρέχει κατά την Επιτροπή 
στην υπό κρίση υπόθεση, υπό την έννοια ότι, ακόμη και αν 
γίνουν δεκτάτα διαλαμβανόμενα από τους αιτούντες σχε¬ 
τικά με την επιδείνωση της οικονομικής κατάστασης των 
μελών τους και τον κίνδυνο, έστω, διακοπής λειτουργίας 
ορισμένων εξ αυτών, ουδόλως αποδείχθηκε ότι αυτό 
οφείλεται αποκλειστικώς ή, έστω, σε μεγάλο βαθμό στις 
καταγγελλόμενες αποφάσεις των καθών. 

Ειδικότερα, δεν υποστηρίχθηκε, και ούτε βεβαίως απο¬ 
δείχθηκε, ότι υπάρχουν μέλη των αιτούντων με κύκλο ερ¬ 
γασιών προερχόμενο αποκλειστικώς ή, έστω, σε ιδιαίτε¬ 
ρα μεγάλο ποσοστό, από πωλήσεις αεροπορικών εισιτη¬ 
ρίων εσωτερικού. Στην αίτηση ασφαλιστικών μέτρων 
υποστηρίζεται ότι 100 μέλη του πρώτου αιτούντος ασχο- 

λούνται αποκλειστικά με τον εσωτερικό τουρισμό, ενώ το 
υπόμνημά αναφέρει ότι υπάρχουν 577 γραφεία (χωρίς να 
διευκρινίζεται πόσα εξ αυτών ανήκουν στα 1650 μέλη των 
αιτούντων, έναντι των 4.200 τουριστικών γραφείων όλης 
της χώρας), που δεν δικαιούνται να εκδίδουν αεροπορικά 
εισιτήρια εξωτερικού. Τα εν λόγω γραφεία όμως παρέ¬ 
χουν, ως έκτου αντικειμένου τους, σειρά άλλων τουριστι¬ 
κών υπηρεσιών, πέραν δηλ. των αεροπορικών εισιτηρίων 
εσωτερικού, λ.χ. εκδόσεις εισιτηρίων πλοίων, τραίνων και 
λεωφορείων, κρατήσεις ξενοδοχείων, ενοικιάσεις αυτοκι¬ 
νήτων, ξεναγήσεις κ.λπ. και δεν προσκομίσθηκε κανένα 
στοιχείο από το οποίο να προκύπτει η ιδιαίτερα μεγάλη 
εξάρτησή τους από τα αεροπορικά εισιτήρια εσωτερικού. 
Το ίδιο ισχύει και αν δεν λάβουμε υπόψη μόνο τα αεροπο¬ 
ρικά εισιτήρια, αλλά και τα οργανωμένα ταξίδια, όπου, 
σύμφωνα με τα υποστηριχθέντα από τους αιτούντες, το 
αεροπορικό εισιτήριο αντιστοιχεί στο 50% περίπου της 
συνολικής τιμής του ταξιδιού, ούτε υποστηρίχθηκε ούτε, 
βεβαίως, αποδείχθηκε ότι υπάρχουν πρακτορεία με κύ¬ 
κλο εργασιών προερχόμενο αποκλειστικά (ή σε πολύ με¬ 
γάλο ποσοστό) από αεροπορικά εισιτήρια εσωτερικού και 
οργανωμένα ταξίδια εσωτερικού με αεροπορικές μετακι¬ 
νήσεις. Ούτε δραχμικοί σχετικοί υπολογισμοί υποβλήθη¬ 
καν στην Επιτροπή. 

Περαιτέρω, η συνολική αύξηση της τιμής των εισιτη¬ 
ρίων έχει ως αποτέλεσμα ότι, παρά τη μείωση του ποσο¬ 
στού προμήθειας, οι συνολικές δραχμικές εισπράξεις δεν 
μειώνονται ή, έστω, δεν μειώνονται ουσιωδώς. Κατά το 
παράδειγμα που περιέχεται στο ίδιο το υπόμνημα των αι- 
τούντων, το κόστος ταξιδιού τετραμελούς οικογένειας 
πριν τις 25.10.2001 θα ήταν 93.250 δρχ. και μετά τις 
25.10.2001 θα ήταν 122.920 δρχ., ενώ η προμήθεια θα 
ήταν 8.650 δρχ. και 8.530 δρχ., αντίστοιχα, θα παρέμενε 
δηλ. πρακτικώς αμετάβλητη. 

Και ναι μεν μπορεί να υποστηριχθεί (και υποστηρίχθηκε) 
ότιη αύξηση τωντιμώντων εισιτηρίων, ενόψει και του κλί¬ 
ματος που δημιουργήθηκε από τα γεγονότα της 11ης Σε¬ 
πτεμβρίου, είχε ως αποτέλεσμα τον περιορισμό της αε¬ 
ροπορικής μετακίνησης, αυτό όμως δεν αποδεικνύεται 
από τα στοιχεία της Γραμματείας, μη αμφισβητηθέντα 
από τους αιτούντες, σύμφωνα με τα οποία το σύνολο της 
αξίας των πωληθέντων εισιτηρίων εσωτερικού για τους 
μήνες Οκτώβριο - Δεκέμβριο 2001 (την πιο επηρεασμένη 
δηλ. περίοδο) ανήλθε σε 11,3 εκατ. δραχμές, έναντι 12,6 
για την αντίστοιχη περίοδο του 2000, μείωση δηλαδή μό¬ 
λις της τάξεως του 10%. 

Αλλά και η μείωση αυτή αντισταθμίζεται, τουλάχιστον 
μερικώς, από τη χρησιμοποίηση εκ μέρους των ενδιαφε¬ 
ρομένων, άλλων μέσων μεταφοράς, για τα οποία οι αι- 
τούντες εισπράττουν κανονικώς τις προμήθειές τους. 

Εν πόση περιπτώσει, προκειμένου και πάλι για τα αερο¬ 
πορικά εισιτήρια εσωτερικού, επισημαίνεται ότι, κατά το 
μέτρο που, λόγω ακριβώς των αυξήσεων, ο ίδιος κύκλος 
εργασιών επιτυγχάνεται με έκδοση ολιγότερων εισιτη¬ 
ρίων, προκύπτει όφελος των πρακτόρων, αφού εισπράτ¬ 
τουν την ίδια δραχμικώς προμήθεια με έκδοση λιγότερων 
εισιτηρίων, με ολιγότερα δηλ. έξοδα, αφού κάθε εισιτήριο 
έχει τα δικά του πρακτικώς έξοδα (τηλέφωνα με τον πε¬ 
λάτη, αποστολή ενδεχομένως με οοογγιθγ κλπ.). 

Προστίθεται ότι η μείωση των προμηθειών αφορούσε 
τους μείζονες αεροπορικούς προορισμούς (Αθήνα - 


Θεσ/νίκη, Αλεξανδρούπολη, Καβάλα, Ηράκλειο, Χανιά, 
Κώ Ρόδο, Μυτιλήνη, Κέρκυρα) και έτσι δεν έπληξε ή, πά¬ 
ντως, έπληξε πολύ λιγότερο τα μικρά ταξιδιωτικά γρα¬ 
φεία της επαρχίας. 

Οι σκέψεις που προηγούνται δεν εμπεριέχουν αμφι¬ 
σβήτηση από την Επιτροπή της επιδείνωσης της οικονο¬ 
μικής κατάστασης πολλών τουριστικών γραφείων. Η Επι¬ 
τροπή θεωρεί όμως ότι η εν λόγω επιδείνωση αποτελεί 
συνέπεια μιας γενικότερης αλλαγής της δομής της του ρι- 
στικής αγοράς και αναπροσαρμογής των συνηθειών και 
πρακτικών των τουριστών, αλλά και των επιχειρήσεων πα¬ 
ροχής τουριστικών υπηρεσιών. Η χρήση του ίπίθΐηβΐ, αλ¬ 
λά και άλλων κινήτρων, κυρίως για παροχές που, όπως τα 
αεροπορικά εισιτήρια εσωτερικού, δεν απαιτούν εξειδι- 
κευμένες συμβουλές, ενθαρρύνει την άμεση επαφή του 
πάροχου και του αποδέκτη των υπηρεσιών, με αποτέλε¬ 
σμα οι υπηρεσίες διαμεσολάβησης να συρρικνώνονται εκ 
των πραγμάτων, ουσιωδώς, 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού κρίνει ότι δεν συντρέχει περί¬ 
πτωση λήψεως ασφαλιστικών μέτρων στην επίδικη υπόθε¬ 
ση και απορρίπτει τη σχετική αίτηση των σωματείων: α) 
ΣΥΝΔΕΣΜΟΣ ΤΩΝ ΕΝ ΕΛΛΑΔΙ ΤΟΥΡΙΣΤΙΚΩΝ ΚΑΙ ΤΑΞΙΔΙΩ¬ 
ΤΙΚΩΝ ΓΡΑΦΕΙΩΝ, («ΣΕΤΤΓ»), β) ΠΑΝΕΛΛΗΝΙΑ ΕΝΩΣΗ 
ΤΑΞΙΔΙΩΤΙΚΩΝ ΓΡΑΦΕΙΩΝ ΑΕΡΟΜΕΤΑΦΟΡΩΝ («ΕΤ- 
ΓΜΘ») και γ) ΕΝΩΣΗ ΤΟΥΡΙΣΤΙΚΩΝ ΓΡΑΦΕΙΩΝ ΜΑΚΕΔΟ¬ 
ΝΙΑΣ - ΘΡΑΚΗΣ (παρακάτω και «ΠΕΤΑΓΑ») κατά των εται¬ 
ριών ΟΛΥΜΠΙΑΚΗ ΑΕΡΟΠΟΡΙΑ Α.Ε. (παρακάτω και «Ολυ¬ 
μπιακή»), ΑΕΡΟΠΟΡΙΑ ΑΙΓΑΙΟΥ Α.Ε. (παρακάτω και 
«Αθροαπ») και ΑΧΟΝ ΑΕΡΟΠΟΡΙΚΗ Α.Ε., (παρακάτω και 
«Αχοπ»). 

Η απόφαση εκδόθηκετην 13 Ιουνίου 2002. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΣΩΤΗΡΙΑ ΠΑΝΙΕΡΑ 

-♦- 

Απόφαση (1) 218/111/2002 (2) 

Αίτηση για λήψη ασφαλιστικών μέτρων, των επιχειρήσε¬ 
ων: 1)Της ομόρρυθμης εταιρίας με την επωνυμία: 
«Αφοί Γ. Ζαζόπουλοι Ο.Ε.», 2) Του Σταύρου Βαλαβάνη, 
3) Του Ιωάννη Μάνθου, 4) Του Γεωργίου Αντωνάτου, 5) 
Του Λουκά Πανταζή, 6) Του Νικολάου Παναγιωτίδη, 7) 
Του Ιωάννη Κασίδα, 8) Της ομόρρυθμης εταιρίας με 
την επωνυμία: «Αφοί Μ. Πιστοφίδη Ο.Ε.», 9) Της Βαρ¬ 
βάρας Ζαχαρακούλη, 10) Του Αναστασίου. Χριστοφο- 
ρίδη, 11) του Ν. Θεοφανόπουλου, 12) Της Φωτεινής 
Αγγελοπούλου και 13) Της ομόρρυθμης εταιρίας με 
την επωνυμία: «Αγγελ. Α. ΓΙΑΝΝΑΚΟΠΟΥΛΟΥ & ΣΙΑ 
Ο.Ε.» κατά της ανώνυμης εταιρίας με την επωνυμία 
«ΑΘΑΝΑΣΙΟΥ Α.Ε.», σύμφωνα με το άρθρο 9 παρ. 4 
του Ν. 703/77, όπως ισχύει, την οποία καταγγέλλουν 
για παράβαση του άρθρου 2 του ανωτέρω νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικατα- 
στάθηκαν με ενδεικτικά ποσά και αριθμούς ή με γενικές περιγραφές (εντός [ ]). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εμπορίου του Υπουργείου Ανάπτυξηςτην 9η Μα'ΐου 2002, 
ημέρα Πέμπτη και ώρα 11.30 π.μ., με την εξής σύνθεση: 

Πρόεδρος: Δημήτρης Τζουγανάτος 

Μέλη: Ηλίας Βλάσσης, 

Νικόλαος Καραμητσάνης, κωλυόμενου του τακτικού 
Θεόδωρου Δεληγιαννάκη, 

Λεωνίδας Νικολούζος, 

Χαρίσιος Ταγαράς και 

Νικόλαος Βέττας. 

Γραμματέας: Σωτηρία Πανιέρα,κωλυομένης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά ή/και αναπληρωματικά μέλη, καίτοι 
προσκληθέντα, δεν προσήλθαν λόγω δικαιολογημένου 
κωλύματος. 

Θέμα της Συνεδριάσεως ήταν η από 20.2.2002 αίτηση 
για λήψη ασφαλιστικών μέτρων, των επιχειρήσεων: 
1)Της ομόρρυθμης εταιρίας με την επωνυμία: «Αφοί Γ. 
Ζαζόπουλοι Ο.Ε.», 2) Του Σταύρου Βαλαβάνη, 3) Του Ιω¬ 
άννη Μάνθου, 4) Του Γεωργίου Αντωνάτου, 5) Του Λουκά 
Πανταζή, 6) Του Νικολάου Παναγιωτίδη, 7) Του Ιωάννη 
Κασίδα, 8) Της ομόρρυθμης εταιρίας με την επωνυμία: 
«Αφοί Μ. Πιστοφίδη Ο.Ε.», 9) Της Βαρβάρας Ζαχαρα- 
κούλη, 10) Του Αναστασίου. Χριστοφορίδη, 11) του Ν. 
Θεοφανόπουλου, 12) Της Φωτεινής Αγγελοπούλου και 
13) Της ομόρρυθμης εταιρίας με την επωνυμία: «Αγγελ. 
Α. ΓΙΑΝΝΑΚΟΠΟΥΛΟΥ & ΣΙΑ Ο.Ε.» κατά της ανώνυμης 
εταιρίας με την επωνυμία «ΑΘΑΝΑΣΙΟΥ Α.Ε.», σύμφωνα 
με το άρθρο 9 παρ. 4 του Ν. 703/77, όπως ισχύει, την 
οποία καταγγέλλουν για παράβαση του άρθρου 2 του 
ανωτέρω νόμου. 

Στη συνεδρίαση παρέστησαν: Α) από τους αιτούντες: 
1) η ομόρρυθμη εταιρεία με την επωνυμία «Αφοί Γ. Ζα- 
ζόπουλοι Ο.Ε.», δια των πληρεξουσίων δικηγόρων Στυ- 
λιανής Σαμαρά και Ασημίνας Στουγιαννοπούλου, 2) ο 
Σταύρος Βαλαβάνης, μετά των ως άνω πληρεξουσίων 
δικηγόρων Στυλιανής Σαμαρά και Ασημίνας Στουγιαννο- 
πούλου, 3) ο Ιωάννης Μάνθου, δια των ως άνω πληρε¬ 
ξουσίων δικηγόρων Στυλιανής Σαμαρά και Ασημίνας 
Στουγιαννοπούλου, 4) ο Γεώργιος Αντωνάτος, δια των 
ως άνω πληρεξουσίων δικηγόρων Στυλιανής Σαμαρά και 
Ασημίνας Στουγιαννοπούλου, 5) ο Λουκάς Πανταζής, 
μετά των ως άνω πληρεξουσίων δικηγόρων Στυλιανής 
Σαμαρά και Ασημίνας Στουγιαννοπούλου, 6) ο Νικόλαος 
Παναγιωτίδης, δια των ως άνω πληρεξουσίων δικηγό¬ 
ρων Στυλιανής Σαμαρά και Ασημίνας Στουγιαννοπού- 
λου, 7) ο Ιωάννης Κασίδας, δια των ως άνω πληρεξου¬ 
σίων δικηγόρων Στυλιανής Σαμαρά και Ασημίνας Στου- 
γιαννοπούλου, 8) η ομόρρυθμη εταιρεία με την 
επωνυμία: «Αφοί Μ. Πιστοφίδη Ο.Ε.», δια των ως άνω 
πληρεξουσίων δικηγόρων Στυλιανής Σαμαρά και Ασημί¬ 
νας Στουγιαννοπούλου, 9) η Βαρβάρα Ζαχαρακούλη, 
διάτων ως άνω πληρεξουσίων δικηγόρων Στυλιανής Σα¬ 
μαρά και Ασημίνας Στουγιαννοπούλου, 10) ο Αναστά¬ 
σιος Χριστοφορίδης, δια του πληρεξουσίου δικηγόρου 
Βασιλείου Αντωνόπουλου, 11) ο Νικόλαος Θεοφανό- 
πουλος δια των ως άνω πληρεξουσίων δικηγόρων, Στυ- 
λιανής Σαμαρά και Ασημίνας Στουγιαννοπούλου, 12) η 
Φωτεινή Αγγελοπούλου, δια των ως άνω πληρεξουσίων 
δικηγόρων Στυλιανής Σαμαρά και Ασημίνας Στουγιαννο- 
πούλου και 13) η ομόρρυθμη εταιρεία με την επωνυμία 
«ΑΓΓΕΛ. Α. ΓΙΑΝΝΑΚΟΠΟΥΛΟΥ & ΣΙΑ Ο.Ε.», η οποία δή¬ 
λωσε δια της πληρεξούσιας δικηγόρου Ασημίνας Στου- 
γιαννοπούλου, ότιπαραιτείταιτης ως άνω αίτησης και Β) 


η καθής, ανώνυμη εταιρεία με την επωνυμία «ΑΘΑΝΑΣΙ¬ 
ΟΥ Α.Ε.», δια του νομίμου εκπροσώπου της, Αθανασίου 
Κατσουρίδη, μετά της πληρεξούσιας δικηγόρου, Αθη- 
νάς Δη μητριού. 

Στην αρχή της συνεδρίασης, το λόγο έλαβε η Γενική 
Εισηγήτρια, Σοφία Καμπερίδου, η οποία ανέπτυξε τη 
γραπτή εισήγησή της και κατέληξε προτείνοντας, ότι 
εφόσον η ανωτέρω αίτηση για λήψη ασφαλιστικών μέ¬ 
τρων κριθεί παραδεκτή, εάν προηγουμένως γίνει δεκτό 
ότι σε περίπτωση κοινής αίτησης κάθε ένας από τους αι- 
τούντες δεν είναι υπόχρεος σε καταβολή ολοκλήρου 
του προβλεπομένου παράβολου,όπως έγινε στην κρινό- 
μενη υπόθεση, να απορριφθεί ως ουσία αβάσιμη. Στην 
συνέχεια, το λόγο έλαβαν οι αιτούντες και η καθής, ανέ¬ 
πτυξαν τις θέσεις αυτών, έδωσαν διευκρινήσεις, απά¬ 
ντησαν σε ερωτήσεις που τους υπέβαλαν ο Πρόεδρος 
και τα Μέλη της Επιτροπής και ζήτησαν οι μεν αιτούντες 
την αποδοχή της αίτησής τους, η δε καθής, την απόρρι¬ 
ψη αυτής, αναφερόμενοι και στα υπομνήματα που θα 
προσκομίσουν. 

Κατόπιν, ο Πρόεδρος της Επιτροπής έδωσε προθεσμία 
μέχρι τις 27.5.2002, ημέρα Δευτέρα, στα ενδιαφερόμενο 
μέρη για να προσκομίσουν τα υπομνήματάτους. 

Η Επιτροπή Ανταγωνισμού συνήλθε σε διάσκεψη, στην 
αίθουσα 611 της Γενικής Γραμματείας Εμπορίου του 
Υπουργείου Ανάπτυξης, την 10 Ιουλίου 2002, ημέρα Τε¬ 
τάρτη και ώρα 10:00, και αφού έλαβε υπόψη τα στοιχεία 
του σχετικού φακέλου, την εισήγηση της Γραμματείας, 
τις απόψεις που διετύπωσαν, προφορικώς και εγγράφως 
οι ενδιαφερόμενες εταιρείες και τα υπομνήματα που αυ¬ 
τές προσκόμισαν, 

ΣΚΕΦΘΗΚΕ ΩΣ ΕΞΗΣ: 

Μετην με αριθ. πρωτ. 572/20.2.2002 αίτησή τους για λή¬ 
ψη ασφαλιστικών μέτρων και μετά την υποβολή σχετικής 
καταγγελίας (αριθ. πρωτ. 571/20.2.2002), οι παραπάνω 
αιτούντες ζητούν τη λήψη ασφαλιστικών μέτρων κατά της 
ανώνυμης εταιρίας μετην επωνυμία: «ΑΘΑΝΑΣΙΟΥ Α.Ε.», 
επικαλούμενοι παράβαση του άρθρου 2 του Ν. 703/77, 
όπως ισχύει. 

ΙΑ) Οι αιτούντες ασχολούνται με τη διανομή των παρα- 
γομένων και εισαγομένων καπνοβιομηχανικών προϊό¬ 
ντων της εταιρίας ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε., 
ενώ, παράλληλα, οι περισσότεροι εξ αυτών, εμπορεύο¬ 
νται και ζαχαρώδη προϊόντα και ψιλικά. Μεταξύ των προϊ¬ 
όντων που διέθεταν ήταν και τα τσιγάρα με τα σήματα 
ΘΑΜΕΕ - ΜΟΒΕ - 5ΑΙ_ΕΜ, τα οποία, μέχρι 31.12.2001, 
προμηθεύονταν από την εταιρία ΚΑΠΝΟΒΙΟΜΗΧΑΝΙΑ 
ΚΑΡΕΛΙΑ Α.Ε., η οποία παρήγαγε και διέθετε κατ' απο¬ 
κλειστικότητα τα συγκεκριμένα προϊόντα στην ελληνική 
αγορά. 

Από 1.1.2002 τα παραπάνω προϊόντα εισάγονται κατ’ 
αποκλειστικότητα και διατίθενται στην ελληνική αγορά 
από την καθής εταιρία. 

ΙΒ) Η καθής εταιρία ασχολείται μετην αποκλειστική δια¬ 
νομή στην ελληνική επικράτεια εισαγομένων τσιγάρων 
και συναφών προϊόντων καπνού. 

Συγκεκριμένα, η εταιρία ασχολείται με την εισαγωγή και 
διανομή κατ’ αποκλειστικότητα των παρακάτω τσιγάρων: 

α) τσιγάρα με τα σήματα ΡΒΙΝΟΕ, ΟΕΟΙί, 0ΑΙΝΕ5 και 
1_ΟΟΚ, τα οποία προμηθεύεται από την εταιρία ΗΟΨ3Ε 
ΟΡ ΡΒΙΝΟΕ, 

β) τσιγάρα με τα σήματα ΪΛ/ΙΝ5ΤΟΝ, ΜΕΝΤΗΟΙ, ΥΑΝ- 

ΤΑΘΕ, τα οποία εισάγει στην Ελλάδα η εταιρία ύΑΡΑΝ 
ΤΟΒΑΘΘΟΙΝΤΕΒΝΑΤΙΟΝΑΙΑΕΒΕ (θυγατρική της παρα¬ 
γωγού εταιρίας του εξωτερικού), 

Από 1.1.2002 η καθής εταιρία ανέλαβε και τη διανομή 
των τσιγάρων με τα σήματα ΘΑΜΕΙ, ΜΟΒΕ, 3ΑΙΕΜ, τα 
οποία επίσης εισάγει η παραπάνω εταιρία. 

γ) τσιγάρα με τα σήματα 3ΙΕΚ, ΒΕΝ30Ν, ΘΑΙΕΑΗΕΒ, 
30ΒΒΑΝΙΘ, ΜΙΙΌΕ 30ΒΤΕ, ΒΙΕΝΩ, 3ΤΑΤΕ, τα οποία 
προμηθεύεται απο την εταιρία ΟΑΕΕΑΗΕΒ ΗΕΙ_Ι_Α3 5.Α 
(θυγατρική της παραγωγού εταιρίας του εξωτερικού). 

II Α. Οι ισχυρισμοί των αιτούντων μπορούν να συνοψι- 
σθούν στα εξής: Μέχρι την 31.12.2001, οι αιτούντες προ¬ 
μηθεύονταν τα τσιγάρα με τα σήματα ΟΑΜΕΕ, ΜΟΒΕ, 
3ΑΕΕΜ, από την εταιρία ΚΑΠΝΟΒΙΟΜΗΧΑΝΙΑ ΚΑΡΕΛΙΑ 
ΑΕ, η οποία παρήγαγε και διέθετε κατ' αποκλειστικότητα 
τις συγκεκριμένες μάρκες στην ελληνική αγορά. Από 

1.1.2002 τα παραπάνω προϊόντα εισάγονται κατ’ αποκλει¬ 
στικότητα και διατίθενται στην ελληνική αγορά από την 
καθής εταιρία. 

Στις 9.1.2002 οι εκπρόσωποι του επαγγελματικού σω¬ 
ματείου που έχουν συστήσει οι αντιπρόσωποι/διανομείς 
καπνοβιομηχανικών και συναφών ειδών επισκέφθηκαν 
την καθής εταιρία προκειμένου να συζητήσουν την περαι¬ 
τέρω συνεργασία των αιτούντων - μελών, δεδομένου ότι 
τα συγκεκριμένα προϊόντα θα μπορούσαν να τα προμη¬ 
θευτούν μόνο από την καθής. Κατά τη συνάντηση αυτή οι 
εκπρόσωποι της καθής δήλωσαν ότι δεν προτίθενται να 
τους προμηθεύσουν με τα προϊόντα που εκείνοι επιθυ¬ 
μούσαν υπό οποιουσδήποτε όρους, ακόμη και με κατα¬ 
βολή του τιμήματος τοις μετρητοίς. Παράλληλα, η καθής 
δήλωσε ότι θα προμηθεύσει τις επιχειρήσεις που οι ίδια 
θα επιλέγει και με τις οποίες έχει συνάψει συμφωνίες απο¬ 
κλειστικότητας. 

Ύστερα από την παραπάνω άρνηση της καθής, όλοι οι 
αιτούντες απέστειλαν επιστολές με τις οποίες υπέβαλαν 
συγκεκριμένες παραγγελίες και ενημερώσαν την καθής 
ότι στις 4.2.2002 και ώρα 10:00 πμ θα μετέβαιναν στις 
αποθήκες της εταιρίας, προκειμένου να παραλάβουν τα 
συγκεκριμένα προϊόντα και να της καταβάλουν τοις με¬ 
τρητοίς το τίμημα. Παρά το γεγονός ότι οι αιτούντες, στις 
4.2.2002, βρίσκονταν στις αποθήκες της καθής, προκει¬ 
μένου να παραλάβουν τα προϊόντα που είχαν παραγγεί- 
λει, η καθής αρνήθηκε να εκτελέσει έστω και μέρος των 
παραγγελιών, γεγονός το οποίο υποχρέωσε τους αιτού- 
ντες να μεταβούν στο πλησιέστερο αστυνομικό τμήμα και 
να υποβάλουν εγγράφως καταγγελία για άρνηση πώλη¬ 
σης. 

Η κατά τα ανωτέρω άρνηση της καθής συνιστά, κατά 
τους αιτούντες, καταχρηστική εκμετάλλευση της δε¬ 
σπόζουσας και μονοπωλιακής θέσης που αυτή κατέχει 
στην ελληνική αγορά και είναι αντίθετη με το άρθρο 2 
του Ν. 703/1977 και ως εκ τούτου ζητούν από την Επι¬ 
τροπή Ανταγωνισμού, με τη διαδικασία των ασφαλιστι¬ 
κών μέτρων, να υποχρεωθεί η καθής να παύσει τη συ¬ 
γκεκριμένη παράνομη συμπεριφορά και να της επιβλη¬ 
θούν οι ποινές που προβλέπονται στο άρθρο 9 του Ν. 
703/1977. 

II.Β. Οι ισχυρισμοί της καθής εταιρίας μπορούν να συ- 
νοψισθούν στα εξής: Η καθής εισάγει και διανέμει στην 
Ελλάδα εισαγόμενα τσιγάρα και συναφή προϊόντα κα¬ 
πνού, δυνάμει είτε αποκλειστικής εισαγωγής και διανο¬ 
μής με οίκο του εξωτερικού είτε συμβάσεως αποκλειστι¬ 
κής διανομής με την ελληνική θυγατρική εταιρία του οί¬ 
κου του εξωτερικού. Η διανομή γίνεται, ως προς μεν τα 


μεγάλα αστικά κέντρα (Αθήνα, Πειραιάς, Θεσσαλονίκη, 
Πάτρα) δια μέσου των πρατηρίων χονδρικής πωλήσεως 
προϊόντων καπνού, των οποίων η ίδρυση και λειτουργία 
διέπεται από τον ν. 2805/54, ως προς δε την υπόλοιπη 
χώρα δια μέσου τοπικών διανομέων / αντιπροσώπων. Για 
την επίτευξη του σκοπού αυτού, η καθής έχει συνάψει 
συμβάσεις με διανομείς/αντιπροσώπους στα μεγάλα 
αστικά κέντρα (πρατήρια χονδρικής πωλήσεως) και 
στην υπόλοιπη Ελλάδα (αντιπρόσωποι). Συνολικά, η κα¬ 
θής έχει συνάψει 122 συμβάσεις αποκλειστικής διανο¬ 
μής. 

Σύμφωνα με όσα υποστηρίζει η καθής, οι τιμές πώλη¬ 
σης τωντσιγάρων είναι ίδιες για όλους τους πελάτες της, 
ανεξαρτήτως ύψους κύκλου εργασιών ή γεωγραφικής 
θέσης της κάθε επιχείρησης, δεδομένου ότι η καθής δεν 
εφαρμόζει πολιτική εκπτώσεων ή παροχών. Ως προς τον 
τελικό καταναλωτή, τα τσιγάρα και τα προϊόντα καπνού 
φέρουν επι της συσκευασίας ταινία ειδικού φόρου κατα¬ 
νάλωσης και Φ.Π.Α, στην οποία αναγράφεται η τιμή λιανι¬ 
κής πώλησης, ενώ απαγορεύεται η παροχή οποιοσδήπο¬ 
τε έκπτωσης. Περαιτέρω, η παράδοση των προϊόντωντης 
καθής γίνεται με μεταφορικά μέσα της εταιρίας ή τρίτων 
με ευθύνη και δαπάνες της. Σχετικά δε με την άρνηση πώ¬ 
λησης των προϊόντων της στους αιτούντες, η καθής ισχυ¬ 
ρίζεται ότι δεν αρνήθηκε την πώληση προϊόντων της 
στους αιτούντες, αλλά, όπως τους ενημέρωσε, δεν ήταν 
σε θέση να εκτελέσει τις παραγγελίες τους στις 4.2.2002 
και ότι η παράδοση των προϊόντων που ζητούσαν θα μπο¬ 
ρούσε να γίνει μετά την παρέλευση 10 ημερών, δεδομέ¬ 
νου ότι η εταιρία προγραμματίζει τις ανάγκες της σε απο¬ 
θέματα τουλάχιστον ένα μήνα πριν. Ειδικότερα, για τις 
συγκεκριμένες μάρκες τσιγάρων που ζητούσαν οι αιτού- 
ντες, δεν υπήρχαν στατιστικά στοιχεία πωλήσεων προη¬ 
γούμενων περιόδων, λόγω του ότι η διανομή των προϊό¬ 
ντων αυτών, από την καθής ξεκίνησε τον Ιανουάριο του 
2002. Ως εκ τούτου, δεν μπορούσε να εκτιμηθεί με ασφά¬ 
λεια εάν τα υπάρχοντα αποθέματα επαρκούσαν για την 
εξυπηρέτηση των πελατών (διανομέων) της και των αι- 
τούντων. 

Σύμφωνα με την καθής, στην υπό κρίση υπόθεση δεν 
συντρέχει ούτε το στοιχείο της ύπαρξης δεσπόζουσας 
θέσης, ούτε υπήρξε άρνηση πώλησης εκ μέρους της, επι¬ 
πλέον δεν συντρέχει επείγουσα περίπτωση, ούτε οι αι- 
τούντες υφίστανται ανεπανόρθωτη βλάβη και ως εκ τού¬ 
του ζητά την απόρριψη της αίτησης. 

III. Επειδή σύμφωνα με τη διάταξη του άρθρου 9 παρ. 4 
του Ν. 703/1977, όπως ισχύει: «Η Επιτροπή Ανταγωνι¬ 
σμού είναι αποκλειστικά αρμόδια να λάβει ασφαλιστικά 
μέτρα αυτεπάγγελτα, κατόπιν αίτησης αυτού που έχει 
υποβάλει καταγγελία, κατά το άρθρο 24 του παρόντος νό¬ 
μου, ή κατόπιν αίτησης του Υπουργού Εμπορίου, όταν πι¬ 
θανολογείται παράβαση των άρθρων 1 και 2 του παρό¬ 
ντος νόμου και συντρέχει επείγουσα περίπτωση προς 
αποτροπή άμεσα επικείμενου κινδύνου ανεπανόρθωτης 
βλάβης στον αιτούντα ή στο δημόσιο συμφέρον. Η Επι¬ 
τροπή Ανταγωνισμού μπορεί να απειλήσει χρηματική ποι¬ 
νή μέχρι ένα εκατομμύριο (1.000.000) δραχμές για κάθε 
ημέρα μη συμμόρφωσης προς την απόφασή της και να 
θωρήσει αυτή καταπεσούσα, όταν με απόφασή της βε¬ 
βαιώνεται η μη συμμόρφωση». 

Όπως γίνεται παγίως δεκτό, απαραίτητη προϋπόθεση 
για το βάσιμο της αίτησης που ασκείται με τη διαδικασία 
των ασφαλιστικών μέτρων είναι, μεταξύ άλλων, η απο¬ 
τροπή άμεσα επικείμενου κινδύνου ανεπανόρθωτης βλά¬ 
βης στον αιτούντα ή στο δημόσιο συμφέρον. Η ανεπα- 

νόρθωτη βλάβη, έννοια γνωστή στο Διοικητικό Δίκαιο και 
ρυθμιζόμενη ειδικώς στα άρθρα 200 - 205 του νέου Κώ¬ 
δικα Δοικητικής Δικονομίας και στο άρθρο 52 ΠΔ 
18/1989, προϋποθέτει απειλούμενη ζημίατου αιτούντος, 
της οποίας η επανόρθωση θα είναι αδύνατη ή ιδιαίτερα 
δυσχερής σε περίπτωση ευδοκίμησης του ενδίκου βοη¬ 
θήματος που ασκείται κατά την τακτική διαδικασία. Δεν 
αρκεί, δηλαδή, η πιθανολόγηση απλής χρηματικής ζη¬ 
μίας του αιτούντος, αλλά απαιτείται να συντρέχει ιδιαίτε¬ 
ρη οικονομική δυσχέρεια, η οποία να μπορεί να αποβεί 
καταστρεπτική για τον αιτούντα ή να επιφέρει ισχυρό οι¬ 
κονομικό κλονισμό του (ΕπΑνΣτΕ 484/2001, Αρμ. 2002, 
σελ. 112). Σε περίπτωση που η Επιτροπή Ανταγωνισμού 
δεν πιθανολογεί την ύπαρξη τέτοιας βλάβης απορρίπτει 
την αίτηση ως ουσιαστικά αβάσιμη (Ε.Α. 124/1998, 
35/11/1999, 38/11/1999, 212/111/ 2002 και 215/111/2002). 

Από την ακροαματική διαδικασία και τη μελέτη του φα¬ 
κέλου δεν πιθανολογήθηκε ότι συντρέχει επείγουσα πε¬ 
ρίπτωση προς αποτροπή άμεσα επικείμενου κινδύνου 
ανεπανόρθωτης βλάβης στους αιτούντες διότι, πρώτον, 
οι περισσότεροι από αυτούς εμπορεύονται, επιπλέον 
των τσιγάρων, ζαχαρώδη προϊόντα και ψιλικά και συνε¬ 
πώς η οικονομική τους δραστηριότητα δεν περιορίζεται 
στην πώληση τσιγάρων, δεύτερον, προμηθεύονται 
(έστω και με μικρότερη προμήθεια) τα προϊόντα της κα- 
θής, που αποτελούν αντικείμενο της αίτησης, από τους 
κατά τόπους αντιπροσώπους της, με αποτέλεσμα να συ¬ 
νεχίζουν τη διάθεση των προϊόντων της καθής, τρίτον, 
διαθέτουν αποκλειστικά τα προϊόντα της εταιρίας ΚΑ¬ 
ΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. και επομένως διαθέ¬ 
τουν συγκριτικό πλεονέκτημα στη διάθεση των συγκε¬ 
κριμένων προϊόντων και τέταρτον, δεν μειώθηκαν οι πω- 
λήσεις των άλλων προϊόντων που εμπορεύονται οι 
αιτούντες διότι ούτε υποστηρίχθηκε, ούτε βεβαίως πι¬ 
θανολογήθηκε ότι αυτοί απώλεσαν πελατεία, σε τέτοιο 
μάλιστα βαθμό που να υπάρχει κίνδυνος αδυναμίας συ¬ 
νέχισης των επιχειρήσεών τους. Με δεδομένο δε ότι οι 
λιανικές τιμές στα τσιγάρα είναι ενιαίες για όλη την επι¬ 
κράτεια και δεν επιτρέπονται οι εκπτώσεις, συνάγεται 
ότι δεν θα προέκυπτε οικονομικό όφελος υπέρ των κα¬ 
ταναλωτών ακόμη και εάν γίνονταν δεκτοί οι ισχυρισμοί 
των αιτούντων. Ενόψειτων ανωτέρω, παρέλκει η εξέτα¬ 
ση της συνδρομήςτωνπροϋποθέσεωντων άρθρων 1 και 
2 του Ν. 703/1977 και επομένως αποφασίζεται η απόρ¬ 
ριψη της αίτησης ως ουσίας αβάσιμης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή απορρίπτει ομόφωνα την από 20.2.2002 
αίτηση: 1) Της ομόρρυθμης εταιρίας με την επωνυμία: 
«Αφοί Γ. Ζαζόπουλοι Ο.Ε.», 2) Του Σταύρου Βαλαβάνη, 
3) Του Ιωάννη Μάνθου, 4) Του Γεωργίου Αντωνάτου, 5) 
Του Λουκά Πανταζή, 6) Του Νικολάου Παναγιωτίδη, 7) 
Του Ιωάννη Κασίδα, 8) Της ομόρρυθμης εταιρίας με την 
επωνυμία: «Αφοί Μ. Πιστοφίδη Ο.Ε.», 9) Της Βαρβάρας 
Ζαχαρακούλη, 10) Του Αναστασίου. Χριστοφορίδη, 11) 
του Ν. Θεοφανόπουλου και 12) Της Φωτεινής Αγγελο- 
πούλου, για λήψη ασφαλιστικών μέτρων ως ουσιαστικά 
αβάσιμη. 

Η απόφαση εκδόθηκετην 10 Ιουλίου 2002. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΣΩΤΗΡΙΑ ΠΑΝΙΕΡΑ 


Απόφαση 7/111/2002 (3) 

Γνωμοδότησηςτης Επιτροπής Ανταγωνισμού επί του από 
14.2.2002 ερωτήματος της Γραμματείας της Επιτρο¬ 
πής Ανταγωνισμού ως προς το αν οι συγκεντρώσεις 
επιχειρήσεων που λαμβάνουν χώρα στο πλαίσιο του Ν. 
2000/91, όπως ισχύει, εξαιρούνται των διατάξεων περί 
προληπτικού ελέγχου συγκεντρώσεων του Ν. 703/77. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 15η Φεβρουά¬ 
ριου 2002, ημέρα Παρασκευή και ώρα 14:30 με την εξής 
σύνθεση: 

Πρόεδρος: Δημήτριος Τζουγανάτος 
Μέλη: Ηλίας Βλάσσης 
Θεόδωρος Δεληγιαννάκης 
Παναγιώτης Μαντζουράνης, 

Κωνσταντίνος Ηλιόπουλος 
Λεωνίδας Νικολούζος, 

Χαρίσιος Ταγαράς και 
Νικόλαος Βέττας 

Γραμματέας: Σωτηρία Πανιέρα, κωλυόμενης της τακτι¬ 
κής Αλεξάνδρας - Μαρία Ταραμπίκου. 

Λόγω της σοβαρότητας του θέματος, με απόφαση του 
Προέδρου της Ε.Α., τη συνεδρίαση είχαν προσκληθεί να 
παρακολουθήσουν και να εκφράσουν γνώμη και τα ανα¬ 
πληρωματικά Μέλη της Ε.Α.. Απότα Αναπληρωματικά Μέ¬ 
λη, παρακολούθησαν τη συνεδρίαση τα Μέλη Νικόλαος 
Καραμητσάνης και Γεώργιος Τριανταφυλλάκης καθώς 
και ο Αναπληρωτής Πρόεδρος Ηλίας Σουφλερός. 

Τα λοιπά Τακτικά και Αναπληρωματικά Μέλη απούσια¬ 
ζαν, καίτοι προσκληθέντα, λόγω δικαιολογημένου κωλύ¬ 
ματος. 

Θέμα της συνεδρίασης ήταν η σύνταξη γνωμοδότησης 
επί του από 14.2.2002 (Α.Π.501) ερωτήματος της Γραμμα¬ 
τείας της Επιτροπής Ανταγωνισμού ως προς το αν οι συ¬ 
γκεντρώσεις επιχειρήσεων που λαμβάνουν χώρα στο πλαί- 
σιοτου Ν. 2000/91, όπως ισχύει, εξαιρούνται των διατάξεων 
περί προληπτικού ελέγχου συγκεντρώσεων του Ν. 703/77. 

Η συζήτηση διεκόπη και συνεχίστηκε στη συνεδρίαση 
της 13ης Μαρτίου 2002, ημέρα Τετάρτη και ώρα 16:00, 
στην ίδια ως άνω αίθουσα 611 της Γενικής Γ ραμματείας 
Εμπορίου του Υπουργείου Ανάπτυξης με συμμετοχή των 
μελών της αρχικής σύνθεσης κατά την οποία η Επιτροπή 
Ανταγωνισμού 

ΣΚΕΦΘΗΚΕ ΩΣ ΕΞΗΣ: 

Α. Κατά το άρθρο 8ε («Γνωμοδοτικές αρμοδιότητες της 
Επιτροπής Ανταγωνισμού») του Ν. 703/77, όπως ισχύει, η 
Επιτροπή Ανταγωνισμού παρέχει τη γνώμη της για θέμα¬ 
τα ανταγωνισμού με δική της πρωτοβουλία προς τον 
οποιοδήποτε κατά περίπτωση αρμόδιο Υπουργό. Έχει 
συνεπώς την αρμοδιότητα η Επιτροπή Ανταγωνισμού να 
επιληφθεί αυτεπαγγέλτως και να γνωμοδοτήσει για τις 
διατάξεις του Ν. 2000/91. 

Β.1. Κατά το άρθρο 1 παρ.1 εδάφ. βτου Ν. 2000/91, ως 
ιδιωτικοποίηση επιχειρήσεων ορίζεται η μεταβίβαση σε 
ιδιώτες φορέωντου Δημοσίου ή περιουσιακών στοιχείων, 
δικαιωμάτων και προνομίων των φορέων αυτών, κατά τα 
οριζόμενα στο άρθρο 5 του παρόντος. Ειδικότερα δε, 
σύμφωνα μετο άρθρο 5 παρ. 1 του ίδιου νόμου, η κατά πε¬ 
ρίπτωση β' της παραγράφου 1 του άρθρου 1 του παρό¬ 
ντος νόμου «ιδιωτικοποίηση πραγματοποιείται με έναν 
από τους παρακάτω τρόπους ή με συνδυασμό αυτών: 

α. Πώληση σε ιδιώτες ολόκληρηςτης επιχείρησης, όταν 
αυτή ανήκει εξ ολοκλήρου σε φορείς του δημοσίου. 

β. Πώληση σε ιδιώτες του συνόλου των μετοχών ή του 
πακέτου της πλειοψηφίας των μετοχών ανώνυμης εται¬ 
ρίας ή των εταιρικών μεριδίων εταιρίας περιορισμένης ευ¬ 
θύνης, που ανήκουν σε έναν ή σε περισσότερους φορείς 
του Δημοσίου ή της συμμετοχής του σε άλλης μορφής 
εταιρίες. 

γ. Εισαγωγή στο Χρηματιστήριο και πώληση σε ιδιώτες 
του συνόλου ή μέρους των μετοχών επιχείρησης, που 
ανήκει σε έναν, ή περισσότερους φορείς του Δημοσίου. 

δ. Πώληση σε ιδιώτες παγίων περιουσιακών στοιχείων 
της επιχείρησης μεμονωμένων ή λειτουργικών συνόλων ή 
αυτοτελών μονάδων παραγωγής διπλωμάτων ευρεσιτε¬ 
χνίας και λοιπών δικαιωμάτων. 

ε. Μίσθωση σε ιδιώτες των αναφερόμενων στην περί¬ 
πτωσή δ' της παραγράφου αυτής περιουσιακών στοιχεί¬ 
ων του φορέα, με ή χωρίς δικαίωμα εξαγοράς, για συγκε¬ 
κριμένη χρονική περίοδο και με ή χωρίς ταυτόχρονο με 
την εκμίσθωση καθορισμό του τιμήματος εξαγοράς. 

στ. Ανάθεση σε ιδιώτες της διαχείρισης της επιχείρη¬ 
σης, με ή χωρίς δικαίωμα εξαγοράς για συγκεκριμένη 
χρονική περίοδο και με ή χωρίς ταυτόχρονο με την ανά¬ 
θεση καθορισμό του τιμήματος εξαγοράς. 

ζ. Παραχώρηση σε ιδιώτες αδειών χρήσης και χορήγη¬ 
σης αδειών εκμετάλλευσης μεταλλείων και άλλων εγκα¬ 
ταστάσεων. 

2. Κατά το άρθρο 10παρ. 3 και 4 του ιδίου νόμου «σε πε¬ 
ρίπτωση αποκρατικοποίησης (κατάργησης ή συγχώνευ¬ 
σης, ιδιωτικοποίησης και εκκαθάρισης φορέων) που γίνε¬ 
ται, σύμφωνα με τον παρόντα νόμο αίρονται όλοι οι πε¬ 
ριορισμοί και οι δεσμεύσεις που απορρέουν από τον 
Ν. 1297/1972 και καταργούνται όλες οι προβλεπόμενες 
από τον νόμο αυτόν φορολογικές και λοιπές συνέπειες 
της μη τήρησης των παραπάνω περιορισμών, δεσμεύσε¬ 
ων και προϋποθέσεων. Αίρονται, επίσης χωρίς άλλη ρύθ¬ 
μιση, όλοι οι περιορισμοί οικονομικής, νομικής ή άλλης 
φύσεως, που επιβάλλονται από άλλες ισχύουσες διατά¬ 
ξεις, που αφορούν στη μεταβίβαση μετοχών ή εταιρικών 
μεριδίων της επιχείρησης αυτής, με την επιφύλαξη των 
διατάξεων περί παραμεθόριων περιοχών του Ν. 
1892/1990. Όπου από την ισχύουσα νομοθεσία απαιτού¬ 
νται άδειες, εγκρίσεις, βεβαιώσεις, πιστοποιητικά ή άλλα 
έγγραφα οιασδήποτε αρχής σχετιζόμενα με τη διαδικα¬ 
σία της αποκρατικοποίησης των φορέων του Νόμου αυ¬ 
τού, τα αρμόδια για την έκδοση των εγγράφων αυτών όρ¬ 
γανα υποχρεούνται να αποφαίνονται μέσα σε 15 ημέρες 
απάτην υποβολή σ' αυτά της σχετικής αίτησης, διαφορε¬ 
τικά, με την πάροδο άπρακτης της παραπάνω προθε¬ 
σμίας, θεωρείται ότι έχει χορηγηθεί αμετακλήτως το αι- 
τηθέν έγγραφο. Στην τελευταία αυτή περίπτωση επέχει 
τη θέση της αιτηθείσας άδειας, έγκρισης, απόφασης, πι¬ 
στοποιητικού ή οιουδήποτε άλλου αιτηθέντος εγγράφου, 
η υπεύθυνη δήλωση του Ν. 1599/1986 του νόμιμου εκ¬ 
προσώπου του φορέα, ότι υπεβλήθη αίτηση στην αρμό¬ 
δια αρχή και ότι παρήλθαν από της υποβολής της 15 ημέ¬ 
ρες χωρίς να απορριφθεί η σχετική αίτηση. Στην υπεύθυ¬ 
νη αυτή δήλωση επισυνάπτεται η υποβληθείσα αίτηση και 
οποιοσδήποτε μορφής απόδειξη της ημερομηνίας υπο¬ 
βολής της». 

3. Περαιτέρω, κατά το άρθρο 29 παρ.1 και 2 του Ν. 
2685/1999 «Οι απαλλαγές που προβλέπονται από την παρ. 
13 του άρθρου 46α του Ν. 1892/1990, σε συνδυασμό με την 
παρ. 16 του ιδίου άρθρου, περιλαμβάνουν και τη φορολο¬ 
γία εισοδήματος, εφαρμόζονται δε και στις πάσης φύσεως 


συμβάσεις που συνομολογούνται σύμφωνα με το άρθρο 5 
και κατά τη διαδικασία των άρθρων 6,8 και 9 του Ν. 
2000/1991 και στις συνεπεία αυτών μεταβιβάσεις ακινή¬ 
των, κινητών, μετοχών ή πάσης φύσεως δικαιωμάτων, με¬ 
ταγραφές και πάσης φύσεως πράξεις προς πραγμάτωσή 
τους, περιλαμβανομένης της συστάσεως και εγγραφής 
υποθήκης, της εγγραφής προσημειώσεως υποθήκης και 
της συστάσεως ενεχύρου. Στις ανωτέρω συμβάσεις η με¬ 
ταβίβαση ονομαστικών ή ανώνυμων μετοχών που δεν 
έχουν εισαχθεί στο Χρηματιστήριο, γίνεται με ιδιωτικό έγ¬ 
γραφο που κατατίθεται στην αρμόδια για τον αγοραστή 
Δ.Ο.Υ. εντός δέκα (10) ημερών από την υπογραφή του « σε 
περίπτωση δε κατά την οποία για τη μεταβίβαση οποιων- 
δήποτε περιουσιακών στοιχείων ή ολόκληρης της επιχεί¬ 
ρησης ή των μετοχών απαιτείται προηγούμενη άδεια ή 
έγκριση οποιοσδήποτε αρχής ή η διενέργεια γνωστοποίη¬ 
σης ή τήρησης της διαδικασίας, η άδεια θεωρείται ότι έχει 
παρασχεθεί και δεν απαιτείται γνωστοποίηση ή η τήρηση 
της σχετικής διαδικασίας». 

Γ. Από τις ανωτέρω, ειδικές έναντι των διατάξεων του Ν. 
703/77 ρυθμίσεις, ιδίως δε με αυτή του άρθρου 29 παρ.2 
περ. β) του Ν. 2685/99, προκύπτει, κατά την άποψη της 
πλειοψηφίας της Επιτροπής, ότι οι συγκεντρώσεις επιχει¬ 
ρήσεων, δια των οποίων πραγματοποιείται η ιδιωτικοποί¬ 
ηση, έστω και αν πληρούν τις προϋποθέσεις του άρθρου 
4β Ν. 703/77, δεν εμπίπτουν στον έλεγχο της Επιτροπής 
Ανταγωνισμού. Το γεγονός ότι στο πλαίσιο ελέγχου συ¬ 
γκεντρώσεων η Επιτροπή δεν χορηγεί κατά κυριολεξία 
«άδεια ή έγκριση» αλλ' απλώς απαγορεύει τη συγκέντρω¬ 
ση εφόσον αυτή μπορεί να περιορίσει σημαντικά τον 
ανταγωνισμό στην εθνική αγορά, δεν αρκεί για να θέσει 
υπό αμφισβήτηση τη βούληση του νομοθέτη, ο οποίος 
φαίνεται ότι εκφράσθηκε εν προκειμένω με πολύ ευρύ 
τρόπο, ώστε να αποκλείσει τον έλεγχο «οποιοσδήποτε 
αρχής» και να διευκολύνειτη διαδικασία ιδιωτικοποίησης. 
Βεβαίως, η «παράκαμψη» των αρμοδιοτήτων της Επιτρο¬ 
πής Ανταγωνισμού είναι δυνατόν να θέτει σε κίνδυνο τη 
λειτουργία του ανταγωνισμού στις εμπλεκόμενες αγο¬ 
ρές, ωστόσο, η ιδιωτικοποίηση μπορεί να παρουσιάζει γε¬ 
νικότερα οικονομικά πλεονεκτήματα ή να εξυπηρετεί 
υπέρτερο δημόσιο συμφέρον και να δικαιολογεί τον πε¬ 
ριορισμό του ανταγωνισμού που αναμένεται να προκύψει 
από τη συγκέντρωση. Εφόσον οι λόγοι αυτοί δικαιολο¬ 
γούν την κατ' εξαίρεση έγκριση από τους Υπουργούς Οι¬ 
κονομίας και Ανάπτυξης μιας συγκέντρωσης που έχει 
απαγορευθεί από την Επιτροπή Ανταγωνισμού, η ρύθμι¬ 
ση του άρθρου 29 παρ.2 περ. β) ν.2685/99 δεν παρουσιά¬ 
ζει κατ' αποτέλεσμα σημαντική απόκλιση από το σύστημα 
ελέγχου που εισάγει ο ν.703/77. Πράγματι, υπό το καθε¬ 
στώς και των δύο ρυθμίσεων η έγκριση παρέχεται από το 
όργανο που φέρει την πολιτική ευθύνη για την εξασφάλι¬ 
ση συνθηκών αποτελεσματικού ανταγωνισμού στην εθνι¬ 
κή αγορά. Στην περίπτωση του άρθρου 29 παρ.2 περ. β) 
ν. 2685/99 η απόφαση της Διϋπουργικής Επιτροπής κα¬ 
λύπτει τις συγκεντρώσεις επιχειρήσεων, με τις οποίες 
πραγματοποιείται η ιδιωτικοποίηση. Επειδή όμως η από¬ 
φαση αυτή υποκαθιστά την διαδικασία ελέγχου συγκε¬ 
ντρώσεων, πρέπει να βρίσκεται σε αρμονία με τις βασικές 
αρχές του Ν. 703/77. 

Κατά την άποψη όμως ενός μέλους της Επιτροπής 
Ανταγωνισμού, τίθεται με τις ανωτέρω ρυθμίσεις ζήτημα 
πιθανής αντίθεσης των σχετικών διατάξεων προς το γενι¬ 
κό νομοθετικό πλαίσιο τόσο της ελληνικής όσο και της 
κοινοτικής έννομης τάξης. Τα προβλήματα που μπορούν 
να ανακύψουν δεν συναρτώνται με την επιλογή της απο- 

κρατικοποίησης καθ' εαυτήν. Και τούτο διότι είναι αδιαμ¬ 
φισβήτητο ότι τόσον οι κρατικοποιήσεις επιχειρήσεων 
όσο και οι ιδιωτικοποιήσεις, ως τέτοιες δεν εμπίπτουν γε¬ 
νικώς στο πεδίο εφαρμογής των κανόνων ανταγωνισμού. 
Η διαπίστωση αυτή ισχύει όχι μόνον στα πλαίσια της ελ¬ 
ληνικής έννομης τάξης, αλλά και της κοινοτικής. Οι δια¬ 
τάξεις των άρθρων 81 (πρ.85) και82 (πρ. 86) Σ- ΕΚέχουν 
ως αντικείμενο συμπεριφορά επιχειρήσεων και δεν εφαρ¬ 
μόζονται για την αντιμετώπιση μέτρων νομοθετικού ή δι¬ 
οικητικού χαρακτήρα από τα κράτη μέλη. Τούτο αποτελεί 
βασική αρχή του κοινοτικού δικαίου που διακρίνει δύο κα¬ 
τηγοριών κανόνες: εκείνους που αφορούν στα κράτη μέ¬ 
λη και εκείνους των οποίων αποδέκτες είναι οι επιχειρή¬ 
σεις. 

Η δικαιοπολιτικά «ουδέτερη» αυτή στάση του κοινοτι¬ 
κού δικαίου, σε σχέση με τις κρατικοποιήσεις ή ιδιωτικο¬ 
ποιήσεις επιχειρήσεων, τεκμηριώνεται περαιτέρω και 
από την ύπαρξη της ρητής διάταξης του άρθρου 256 
(πρ.222) Σ - ΕΚ, σύμφωνα με το οποίο η Συνθήκη δεν προ¬ 
δικάζει με κανένα τρόπο το καθεστώς ιδιοκτησίας στα 
κράτη μέλη. Εν προκειμένω είναι χαρακτηριστικό ότι η 
Λευκή Βίβλος της Επιτροπής για την «προετοιμασία των 
συνδεδεμένων κρατών της Ανατολικής Ευρώπης για την 
ολοκλήρωσή τους στην εσωτερική αγορά της Ένωσης» 
(εγγρΚοπι [95] 1995) δεν περιέχει συστάσεις για την ιδιω¬ 
τικοποίηση των κρατικών οικονομιών. Η Επιτροπή περιο¬ 
ρίζεται στην επισήμανση της τήρησης των άρθρων 31 και 
87 Σ - ΕΚ (πρ. 37 και 90). 

Πρόβλημα μπορεί να ανακύψει από την παράλειψη 
από τα κράτη μέλη των υποχρεώσεων που υπέχουν από 
τη Συνθήκη να διαφυλάσσουν τη λειτουργία του αντα¬ 
γωνισμού. Τούτο αποτελεί άλλωστε και συνταγματική 
επιταγή, για το εσωτερικό δίκαιο όλων των κρατών με¬ 
λών, το οποίο διαπνέεται σε γενικές γραμμές από τις 
ίδιες αρχές. 

Ειδικώς για την ελληνική έννομη τάξη, μπορεί να λε¬ 
χθεί ότι μέτρα που αναιρούν ή έστω θέτουν σε κίνδυνο 
τον ανταγωνισμό ως θεσμό και κατ’ επέκταση το σύ¬ 
στημα της οικονομίας της αγοράς που αποτελεί το θε¬ 
μέλιο του κρατούντος κοινωνικοοικονομικού καθεστώ¬ 
τος δεν επιτρέπονται από το Σύνταγμα, πυρήνας του 
οποίου, ειδικώς για τα αναγνωριζόμενα ατομικά δικαιώ¬ 
ματα του πολίτη, είναι η κατοχύρωση της ελεύθερης 
ανάπτυξης της προσωπικότητας (άρθρο 5 Σ) και, κατ’ 
ακολουθία, η εξασφάλιση της ελεύθερης οικονομικής 
δράσης. Τα πλαίσια αυτά θέτουν ένα ευδιάκριτο συ¬ 
νταγματικό όριο στην πολιτική είτε των κρατικοποιήσε¬ 
ων είτε των ιδιωτικοποιήσεων κλπ., η οποία δεν επιτρέ¬ 
πεται να ασκείται σε βάρος της λειτουργίας του αντα¬ 
γωνισμού ως θεσμού. 

Ειδικότερα δε δεν είναι νοητό να σταθμίζονται ως υπέρ¬ 
τερα εκείνα τα νομοθετικά ή κανονιστικά μέτρα που στο¬ 
χεύουν στην προστασία δημοσιονομικών συμφερόντων, 
σε σχέση με τους κανόνες που αποσκοπούν στην προ¬ 
στασία του ανταγωνισμού ως της πεμπτουσίας του οικο¬ 
νομικού συστήματος της αγοράς. 

Άρση της σύγκρουσης διατάξεων η οποία πραγματο¬ 
ποιείται σε βάρος της προστασίας του ανταγωνισμού θέ¬ 
τει ζήτημα συμβατότητας της σχετικής ρύθμισης τόσον 
σε σχέση με τη συνταγματικότητά της, όσον και αναφορι¬ 
κά προς την κοινοτική νομιμότητά της, δεδομένου ότι η 
δημιουργία ενός καθεστώτος που να εξασφαλίζει ανό¬ 
θευτο ανταγωνισμό μέσα στην εσωτερική αγορά, αποτε¬ 


λεί ρητή επιταγή και σκοπό της Συνθήκης (άρθρο 3ζ) και 
διασφαλίζεται με την έκδοση σχετικών κανονισμών. 

Η κοινοτική νομολογία μάλιστα είναι ιδιαίτερα αυστηρή. 
Δεν επιτρέπεται στα κράτη μέλη να λαμβάνουν μέτρα τα 
οποία κατά το πρακτικό τους αποτέλεσμα αίρουν ή κα¬ 
ταργούν τους ισχύοντες για τις επιχειρήσεις κανόνες 
ανταγωνισμού (βλ. ΔΕΚτης 16 - 7 - 1977 υπόθεση ΑΤΑΒ 
καιΔΕΚτης 5 - 10 -1995 υπόθεση Οσπίτο ΒθΓνίζίο δρθάί- 
ροάο). Ένα μέτρο είναι αντίθετο προς τη νομολογία του 
ΔΕΚ, όταν έχει ως αντικείμενο τη συμπεριφορά μιας επι¬ 
χείρησης, που είναι με τη σειρά της αντίθετη προς τους 
κανόνες ανταγωνισμού. Αν μια επιχείρηση προσκρούει 
στα άρθρα 81 και 82 κρίνεται κατά τα άρθρα αυτά, ανε¬ 
ξάρτητα προς το ανησυμπεριφοράτης είναι αποτέλεσμα 
αυτορύθμισης ή αξιοποίησης κρατικού μέτρου που ενδε¬ 
χομένως την επέβαλε ή έστω την κατέστησε δυνατή. Η ευ¬ 
θύνη του κράτους μέλους είναι σε κάθε περίπτωση παρε¬ 
πόμενη. 

Έτσι λοιπόν, εφόσον ένα κρατικό μέτρο προσδίδει σε 
μια επιχείρηση μονοπωλιακή ή έστω δεσπόζουσα θέση 
και η επιχείρηση χρησιμοποιεί καταχρηστικά τη θέση αυ¬ 
τή, τότε ανακύπτει θέμα ευθύνης κατά το κοινοτικό δίκαιο 
του κράτους μέλους (βλ. ΔΕΚτης 5.10.1995). 

Η καταχρηστική συμπεριφορά της επιχείρησης που 
απέκτησε δεσπόζουσα θέση, ανεξάρτητα από το αν ευ¬ 
νοήθηκε ή εξαναγκάστηκε προς τούτο, καταλογίζεται και 
στο κράτος μέλος, γιατί με την επίμαχη διάταξή του δημι¬ 
ούργησε μια κατάσταση που εγκυμονούσε κινδύνους για 
τον ανταγωνισμό. 

Η παράλειψη ενός κράτους μέλους να λάβει μέτρα απα¬ 
γόρευσης της δημιουργίας μονοπωλιακής ή δεσπόζου¬ 
σας θέσης, θέτει επομένως ζήτημα ευθύνης του κατά το 
κοινοτικό δίκαιο. 

Περαιτέρω είναι άξιο επισήμανσης ότι οι ιδιωτικοποιή¬ 
σεις που οδηγούν σε συγκέντρωση επιχειρήσεων που εί¬ 
ναι κοινοτικού ενδιαφέροντος δεν νοείται να εξαιρούνται 
από την αρμοδιότητα της Ευρωπαϊκής Επιτροπής. Στοι¬ 
χειώδεις λόγοι αναλογικής εφαρμογής και ισότητας επι¬ 
βάλλουν να ισχύειτο ίδιο και για πρακτικές επιχειρήσεων, 
που εμπίπτουν στην αρμοδιότητα της εσωτερικής έννο¬ 
μης τάξης των κρατών μελών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού κατά πλειοψηφία γνωμοδο- 
τεί, ότι οι συγκεντρώσεις επιχειρήσεων που λαμβάνουν 
χώρα στο πλαίσιο του Ν. 2000/91, όπως ισχύει, εξαιρού¬ 
νται των διατάξεων του προληπτικού ελέγχου συγκε¬ 
ντρώσεων του Ν. 703/77. Η Επιτροπή Ανταγωνισμού υπό 
την ανωτέρω διαμορφωθείσα πλειοψηφία, αναγνωρίζει 
ότι η Διοίκηση, αποφασίζουσα υπό οποιαδήποτε μορφή 
επί αποκρατικοποιήσεων επιχειρήσεων, δύναται να εξαι¬ 
ρεί, δια νόμου, αυτές από την αρμοδιότητα της Επιτρο¬ 
πής Ανταγωνισμού. 

Ωστόσο επισημαίνει η Επιτροπή Ανταγωνισμού ότι η Δι¬ 
οίκηση οφείλει να λαμβάνει υπόψη τηςτηντήρηση των γε¬ 
νικών αρχών του Ν. 703/77, ήτοι την εξασφάλιση συνθη¬ 
κών ανόθευτου ανταγωνισμού σε κάθε αγορά 

Η γνωμοδότηση εκδόθηκετην 15η Μαρτίου 2002. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΣΩΤΗΡΙΑ ΠΑΝΙΕΡΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




